b'\n_START_ARTICLE_\nMatja\xc5\xbe Zajec\n_START_SECTION_\n\xc5\xbdivljenje in delo\n_START_PARAGRAPH_\nNa ljubljanski Visoki \xc5\xa1oli za politi\xc4\x8dne vede je \xc5\xa1tudiral novinarstvo. O filmu je od 1966 pisal za oddajo Gremo v kino Radia Ljubljana, zatem za Mladino in se tam tudi zaposlil ter bil od 1973-1976 odgovorni oziroma glavni urednik. Od konca \xc5\xa1estdesetih pa do osemdesetih let 20. stoletja je sodeloval pri Ekranu. Pisal je scenarije za kratke (Cukrarna) in celove\xc4\x8derne filme (Prestop). V letih 1980\xe2\x88\x921983 je bil na TV Ljubljana urednik otro\xc5\xa1kega in mladinskega sporeda, nato je delal v uredni\xc5\xa1tvu filmskega sporeda. _NEWLINE_Bil je eden izmed 571. podpisnikov Peticije zoper cenzuro in politi\xc4\x8dne pritiske na novinarje v Sloveniji.'